Gjennom 2007, har ryktene om oppkjøp av klubben versert. Spesielt handler dette om den amerikanske sportsmagnaten Stan Kroenke, som pr. april 2007, eier/kontrollerer 7.007 Aksjer (12,19 % av klubben), som hovedsakelig ble kjøpt fra Granada Ventures (et selskap eiet av ITV plc) i april 2007. Dette førte til at Arsenals viseformann David Dein (eier av 14,5 % av aksjene) som antas å være tilhenger av et oppkjøp fra Kroenkes side, trakk seg fra klubbens styre 18. april. Arsenals styreformann Peter Hill-Wood uttalte at de resterende medlemmene av styret ikke var villige til å selge sine aksjer (45,45 % av klubben) før det går minst ett år, og roet ned spekulasjonene om manager Arsene Wengers fremtid i klubben (Wenger er en nær venn av Dein).